वर्कशॉप आयोजित कर छात्राओं को किया जागरूक
भुच्चो मंडी| सिविलसर्जन बठिंडा डॉ आरएस रंधावा के निर्देशों के अनुसार एसएमओ डॉ अशोक मोंगा की अगुवाई में सेहत विभाग की ओर से भुच्चो मंडी के सरकारी सीनियर सेकंड्री स्कूल में ब्लाक स्तरीय अर्श (एडोलसेंट री प्रोडक्टिव सेक्सुअल हेल्थ) वर्कशॉप का आयोजन किया गया। इस दौरान स्कूली छात्राओं, आशा वर्करों, आंगनवाड़ी वर्करों, अध्यापकों समाज सेवी संस्थाओं के नेताओं को किशोर अवस्था के दौरान शरीर में होने वाले बदलावों संबंधी जानकारी दी गई। इस मौके राष्ट्रीय बाल स्वास्थ कार्यक्रम की इंचार्ज डॉ चंचल मल्होत्रा ने लड़कियों में होने वाली मासिक माहवारी के बारे में जानकारी देते हुए बताया कि बाल अवस्था से जवानी की तरफ जाते हुए अनेक प्रकार के बदलाव आते हैं। उन्होंने बताया कि यह कुदरती है और इससे घबराने की कोई जरूरत नहीं। लड़कियों में माहवारी आने से पता चलता है कि शरीर का विकास ठीक हो रहा है। इस मौके फार्मासिस्ट नैन्सी स्टाफ नर्स अमनदीप कौर ने छात्राओं को माहवारी के दौरान अपने शरीर की सफाई रखने के सुझाव दिए।
स्कूल में छात्राओं को जानकारी देते सेहत विभाग के कर्मचारी।
hin_Deva hin_Deva hin_Deva